[{"text_idx": "#000000", "text": "Etxeberriaren funtseko bilduma bat erakusketan jarri dute Lazkaon"}, {"text_idx": "#000001", "text": "Etxeberria sendi bildumazalearen funtseko tresna eta gailu sorta batekin erakusketa antolatu du Lazkaoko Udalak. Astelehenean zabaldu zuten, kultur etxeko areto nagusian, eta apirilaren 13ra arte egongo da.\nUdalak 2005ean erosi zuen Etxeberria sendiaren bildumaren zati bat, aldundiarekin elkarlanean. Gordailutik hainbat pieza atera dituzte, eta lazkaotarrek ikusteko eta ezagutzeko aukeran jarri ditu, lehenengo aldiz.\nJesus Etxeberria Arrondo ataundarrak eta izen bereko haren semeak osatu zuten bilduma. Euskal Herrian barrena ibili ziren, gauzak biltzeko zaletasunari bide emanda. Euskal kulturako pieza etnografiko eta antropologiko ugari lortu zituzten. Joxe Migel Barandiaranengana jo zuten sarritan, piezez galdetzera."}, {"text_idx": "#000003", "text": "Goierriko albisteak euskaraz, libre eta kalitatez jaso nahi dituzu? Horretarako zure babesa ezinbestekoa zaigu. Egin zaitez harpidedun, izan HITZAkide! Zure ekarpenari esker, euskaratik eginda dagoen tokiko informazio profesionala garatzen eta indartzen lagunduko duzu."}, {"text_idx": "#000009", "text": "Saioa hasten baduzu, HITZAkide izatearen abantailak baliatu ahal izango dituzu."}, {"text_idx": "#000013", "text": "Tokiko informazioa profesionaltasunez eta euskaratik, modu librean kontatzea da gure eginkizuna. Horretarako zure ekarpena beharrezkoa da, eta ongi maitatzeko modurik zintzoena da HITZAkide egitea."}]